स्पेशल पूजन विधि:सफ़ेद कपड़े पहनकर किसी ऐसे शिवालय में जाएं जहां सफ़ेद शिवलिंग स्थापित हो। शिवलिंग का विधिवत षोडशपचार पूजन करें। जल, दूध, दही, शहद, घी, चीनी, जनेऊ, चंदन, रोली, बिल्व पत्र, भांग, धतूरा, धूप, दीप व दक्षिणा के साथ शिव पूजन करें साथ ही नंदी के लिए आटे की पिन्नी बनाकर पूजन करें। गौघृत का दीप करें, चंदन की अगरबत्ती जलाएं, सफ़ेद फूल चढ़ाएं, चंदन से त्रिपुंड बनाएं, ऋतु का कोई भी फल चढ़ाएं, चावल की खीर का भोग लगाएं, पान, सुपारी, नारियल व दक्षिणा अर्पित करें तथा इस विशेष मंत्र का 1 माला जाप करें।